*Anexă*

 *La Decizia nr.8/3 din 15.12.2011*

**REGULAMENTUL**

 **cu privire la constituirea fondului de rezervă al primăriei comunei Sîngereii Noi,**

**r.Sîngerei şi utilizarea acestor mijloace pentru anul 2012.**

***Dispoziţii generale***

 Prezentul Regulament este alcătuit în conformitate cu Legea Republicii Moldova „Cu privire la administrarea publică locală art.14, p.2 lit.n ; Legea Republicii Moldova „Cu privire la finanţele publice locale” art.18, p.1 ; în baza Regulamentului-tip privind constituirea fondurilor de rezervă ale autorităţilor administraţiei publice locale şi utilizarea mijloacelor asestora, şi stabileşte ordinea de formare şi utilizare a mijloacelor financiare din fondul de rezervă al primăriei comunei Sîngereii Noi, raionul Sîngerei.

**PARTEA I**

***Sursele de constituire a mijloacelor băneşti ale fondului de rezervă.***

 1. Fondul de rezervă a primăriei comunei reprezintă partea componentă a bugetului comunei Sîngereii Noi şi se formează în mărime de pînă la 1% din volumul veniturilor proprii preconizate de bugetul anului 2012 al comunei Sîngereii Noi.

**PARTEA II**

***Utilizarea mijloacelor fondului de rezervă.***

1.1. Acordarea mijloacelor băneşti în cazul calamităţilor naturale.

**PARTEA III**

***Procedura de alocare a mijloacelor din fondul de rezervă.***

3.1. Alocarea mijloacelor din fondul de rezervă are loc în următoarea modalitate:

 - În baza deciziei Consiliului local Sîngereii Noi în limita alocaţiilor prevăzute

 de buget şi în baza documentelor justificative.

**PARTEA IV**

***Procedura de elaborare şi îndeplinire a deciziilor şi hotărîrii Consiliului local.***

 4.1. Bază pentru pregătirea proiectelor de decizii şi hotărîri a Consiliului local reprezintă adresările în scris cu evidenţierea concluziilor şi propunerilor argumentate , calcule exacte, acte de examinare a condiţiilor de trai.

 4.2. În rezultatul examinării documentelor respective, indicate în p.4.1. comisia prezintă acte conclusive sau proiectul deciziei spre adoptare.

**PARTEA V**

***Finanţarea cheltuielilor din fondul de rezervă.***

 5.1. Mijloacele din fondul de rezervă, prevăzute pentru acordarea lor către persoanele juridice, se transferă pe conturile bancare sau trezoreriale a acestora, iar cele adresate persoanelor fizice – se eliberează de către contabilitatea primăriei sub formă de numerar bănesc.

 5.2. Finanţarea cheltuielilor din mijloacele fondului de rezervă are loc odată cu recepţionarea veniturilor în bugetul local şi se reflectă în partea sa de cheltuieli cu o poziţie aparte.

**PARTEA VI**

***Evidenţa şi controlul utilizării mijloacelor fondului de rezervă.***

 6.1. Utilizarea mijloacelor fondului de rezervă se reflectă în dările de seamă trimestriale şi anuale cu privire la execuţia bugetului satului.

 6.2. Datele cu privire la utilizarea mijloacelor fondului de rezervă se reflectă în informaţia despre executarea bugetului local.

 6.3. Persoanele juridice, care au recepţionat mijloace din fondul de rezervă prezintă în contabilitatea primăriei raport despre utilizarea lor conform destinaţiei.

 6.4. Utilizarea mijloacelor fondului de rezervă în scopuri ce contravin prezentului regulament reprezintă bază pentru transferarea lor în sumă deplină în bugetul comunei.